CELEX: C2005/243/05
Language: et
Date: 2005-10-01 00:00:00
Title: Kohtuasi C-259/05: Eelotsusetaotlus, mille esitas Rechtbank Rotterdam 8. juunil 2005 kriminaalmenetluses Omni Metal Service'i vastu

1.10.2005   
            
            
               ET
            
            
               Euroopa Liidu Teataja
            
            
               C 243/3
            
         Eelotsusetaotlus, mille esitas Rechtbank Rotterdam 8. juunil 2005 kriminaalmenetluses Omni Metal Service'i vastu
   (Kohtuasi C-259/05)
   (2005/C 243/05)
   Kohtumenetluse keel: hollandi
   Euroopa Ühenduste Kohus on saanud Rechtbank Rotterdam'i (Madalmaad) 8. juuni 2005. aasta vaheotsusega esitatud eelotsusetaotluse kriminaalmenetluses Omni Metal Service'i vastu, mis saabus kohtukantseleisse 20. juunil 2005.
   Rechtbank Rotterdam küsib Euroopa Kohtult eelotsust järgmistes küsimustes:
   
               1.
            
            
               Kas antud kohtuasjad käsitletavaid kaablijääke (osa neist 15 cm läbimõõduga) saab lugeda rohelise nimekirja (1) koodi all GC 020 nimetatud “elektroonikajääkideks” (nt […] juhtmed jne)?
            
         
               2.
            
            
               Kui vastus esimesele küsimusele on eitav, siis kas rohelise nimekirja ainete kombinatsiooni, mida sellisena ei ole rohelises nimekirjas mainitud, saab käsitleda ja peab käsitlema rohelisse nimekirja kuuluva ainena ja kas selle ainekombinatsiooni vedu taaskasutamise eesmärgil on teatamismenetluseta lubatud?
            
         
               3.
            
            
               Kas siinkohal on vajalik, et nimetatud jäätmeid pakutakse või veetakse eraldi?
            
         
      (1)  Nõukogu 1. veebruari 1993. aasta määruse (EMÜ) nr 259/93 jäätmesaadetiste järelevalve ja kontrolli kohta Euroopa Ühenduses, ühendusse sisseveo ning ühendusest väljaveo korral II lisa (EÜT L 30, lk 1).